Wêreldbeker

duimnael|upright|Die Webb Ellis-beker is op die spel tydens rugbywêreldbekertoernooie
duimnael|upright|Replika van die FIFA Sokker-Wêreldbekertrofee waarom sedert 1974 meegeding word

'n Wêreldbeker is 'n internasionale byeenkoms van verskeie lande se nasionale spanne wat deelneem om 'n beker of trofee in te palm. Die wenner word vir 'n seker periode as wêreldkampioen gekroon. Die deelnemende lande se nasionale eer is op die spel en alles word uitgehaal om 'n oorwinning te behaal. Die geleenthede lok gewoonlik 'n groot aantal toeskouers en word wêreldwyd gebeeldsend. Wêreldbekertoernooie soos Krieketwêreldbeker, Rugbywêreldbeker en Sokker-Wêreldbeker is van die mees gesiene sportgeleenthede ter wêreld, saam met die Olimpiese Somerspele en Formule Een.

Lande soos Engeland (krieket en rugby meer as een keer; sokker in 1966) en Suid-Afrika (rugby in 1995, krieket in 2003 en sokker in 2010) is in die sin uniek dat hulle al die drie groot wêreldbekertoernooie reeds gehuisves het, en Engeland is tot dusver die enigste land wat daarin geslaag het om al drie te wen (sokker in 1966, rugby in 2003 en krieket in 2019).

 Krieketwêreldbeker 

Die Internasionale Krieketraad se krieketwêreldbekertoernooi is 'n internasionale krieketkompetisie wat al om die vier jaar gehou word om die krieketwêreldkampioen te bepaal. Die huidige wêreldkampioen is  wat die Krieketwêreldbeker 2023 gewen het.

Enkele voorbeelde:
 Krieketwêreldbeker 2003 –  wen met 125 lopies teen .
 Krieketwêreldbeker 2015 –  wen met 7 paaltjies teen .
 Krieketwêreldbeker 2019 –  wen volgens aantal grenshoue teen , nadat hulle in die eindstryd gelykop gespeel het.
 Krieketwêreldbeker 2023 –  wen met ses paaltjies teen .

 Rugbywêreldbeker 

Wêreldrugby se rugbywêreldbekertoernooi is 'n internasionale rugbykompetisie wat al om die vier jaar gehou word om die rugbywêreldkampioen te bepaal. Die huidige wêreldkampioen is  wat die Rugbywêreldbeker 2023 gewen het.

Enkele voorbeelde:
 Rugbywêreldbeker 1995 –  wen met 15–12 teen .
 Rugbywêreldbeker 2007 –  wen met 15–6 teen  (tweede keer wat Suid-Afrika die Rugbywêreldbeker wen.)
 Rugbywêreldbeker 2019 –  wen met 32–12 teen  (derde keer wat Suid-Afrika die Rugbywêreldbeker wen.)
 Rugbywêreldbeker 2023 –  wen met 12–11 teen  (vierde keer wat Suid-Afrika die Rugbywêreldbeker wen.)

 Sokkerwêreldbeker 

Die FIFA sokkerwêreldbekertoernooi word al om die vier jaar tussen nasionale spanne (wat lede van FIFA is) beslis. Die huidige wêreldkampioen is  wat die FIFA Sokker-Wêreldbekertoernooi in 2022 gewen het.

Enkele voorbeelde:
 FIFA Sokker-Wêreldbekertoernooi in 2010 –  wen met 1–0 teen .
 FIFA Sokker-Wêreldbekertoernooi in 2014 –  wen met 1–0 teen .
 FIFA Sokker-Wêreldbekertoernooi in 2018 –  wen met 4–2 teen .
 FIFA Sokker-Wêreldbekertoernooi in 2022 –  wen met 4–2 ná strafdoele teen .

 Vrouesport 
In die meeste sportsoorte soos krieket, rugby en sokker is daar ook vrouewêreldbekertoernooie. Die toernooie vir dié sportsoorte is onderskeidelik die Vrouekrieketwêreldbeker, die Vrouerugbywêreldbeker en die Vrouesokkerwêreldbeker.

 Juniorsport 
In juniorsport is die krieketwêreldbekertoernooi die o/19-krieketwêreldbeker en die rugbywêreldbekertoernooi die Wêreldrugby o/20-kampioenskap.